Kenyatta University Mwito wa makala

KENYATTA UNIVERSITY Transforming Higher Education...Enhancing Lives 
MWITO WA MAKALA 
KITABU CHA HESHIMA KWA 
PROF. GEORGE IRERI MBAABU 
UTANGULIZI 
 Hii ni awamu ya tatu ya mipango ya kumuenzi Prof. Ireri Mbaabu. Kabla ya kustaafu kwake, Profesa alihudumu katika Chuo Kikuu cha Kenya kwa miaka 46. Amesomea katika  Chuo Kikuu cha Nairobi, Chuo Kikuu cha California, Los Angeles (UCLA), Chuo Kikuu cha Howard, Washington D.C.  
 Profesa Mbaabu anatambulika kwa kuanzisha Idara ya Kiswahili na Lugha za Kiafrika katika Chuo Kikuu cha Kenyatta ambayo aliiongoza kama Mwenyekiti wa Idara kwa miaka  mingi. Amehudumu katika nyadhifa mbalimbali katika Chuo Kikuu cha Kenyatta. Baadhi ya hizo ni kuwa mwenyekiti wa Kamati ya Kutathmini na Kupandisha Vyeo Wahadhiri,  Mkurugenzi Kituo cha Kuhifadhi Viwango, Mkuu wa Shule ya Fani na Sayansi za Jamii, na Kaimu Mkuu wa Shule ya Shahada za Juu.  
 Katika kazi yake ya kiakademia, amechangia katika uandishi wa kamusi kama vile Sheng-English Dictionary, Kamusi Kuu ya Kiswahili, Kamusi ya Karne ya 21 na Kamusi ya Kiswahili  Sanifu. Miongoni mwa vitabu maarufu vya Profesa ni Historia ya Usanifishaji wa Kiswahili, Language Policy in East Africa, Sarufi ya Kiswahili, New Horizons in Kiswahili: A Synthesis  in Development Research and Literature, na Kiswahili Lugha ya Taifa. Kitabu chake cha hivi karibuni ni riwaya iitwayo Masomoni California. 
 Kutokana na mchango mkubwa aliotoa Profesa Mbaabu katika taaluma ya Kiswahili, Afrika Mashariki na kote ulimwenguni, Idara ya Kiswahili na Lugha za Kiafrika, Chuo Kikuu cha  Kenyatta imepanga kuchapisha kitabu cha kumuenzi. Kitabu hicho kitakuwa na anwani: Historia na Maendeleo ya Kiswahili. Makala zinakaribishwa katika mojawapo ya maeneo  yaliyotafiwa na Profesa Mbaabu, ambayo ni:  
 Chimbuko na Maenezi ya Kiswahili 
 Lahaja za Kiswahili na Usanifishaji wake 
 Sera ya Lugha ya Kiswahili Afrika Mashariki na kwingineko 
 Utamaduni wa Waswahili 
 Sheng na lugha ibuka 
 Kiswahili, Elimu na Lugha za Kiasili 
 Sarufi ya Kiswahili 
 Fasihi ya Kiswahili 
 Uchapishaji 
 Uhusiano wa Kiswahili na Lugha Nyinginezo 
MAMBO YA KUZINGATIA KATIKA KUANDIKA MAKALA 
 Iandikwe kwa lugha ya Kiswahili. 
 Iwe na maneno kati ya 3500  6000. 
 Makala ipigwe chapa katika programu ya word. 
 Mistari itengane kwa kipimo cha nafasi ya 1.5. 
 Makala iwe na ikisiri 
 Mwandishi atumie mtindo wa Times New Roman fonti ya 12 
 Makala ihaririwe vizuri. 
 Tanbihi zitumike ikiwa tu ni lazima. 
 Urejeleaji ufanywe kwa kutumia mtindo wa APA Toleo la 8. 
 Ukurasa wa kwanza uoneshe anwani ya makala, jina la mwandishi na anwani yake ya baruapepe. 
TAREHE MUHIMU 
Ifuatayo ni ratiba ya kuandaa chapisho: 
 25.06.2021 Kutolewa kwa mwito wa ikisiri 
 31.07.2021 Makataa ya kupokea ikisiri 
 15.08.2021 Arifa kuhusu kukubaliwa kwa ikisiri 
 15.11.2021 Makataa ya kupokea makala 
 30.01.2022 Kukamilisha uhariri wa makala 
 30.03.2022 Uchapishaji kukamilika 
 Aprili 2022 Uzinduzi wa kitabu